Eugen Rochko

Eugen Rochko (s. 22. tammikuuta 1993) on saksalainen tietotekniikan asiantuntija, ohjelmoija ja hakkeri. Hän aloitti Mastodon-ohjelmistopaketin kehittämisen vuonna 2016, jonka kehitystä hän johti marraskuuhun 2025 asti. Hän työskentelee yhä Mastodon gGmbH:n alla Mastodon-ohjelmiston sekä ohjelmistoa käyttävän MastodonSocial-yhteisöpalvelun parissa.
Rochko yhteisöllisissä palveluissa.
Nuoruudessaan Rochko oli käytti aktiivisesti MySpacea, SchülerVZiä, Facebookia, Twitteriä ja ICQ:ta. Hän turhautui vaihtuviin palveluihin ja alkoi kaivata jotain pysyvämpää.
Lukioikäisenä Rochkon nettiohjelmoijakaverit käyttivät Identi.ca-yhteisöpalvelua, jonne hänkin liittyi. Identi.ca on federoiva yhteisöpalvelu, joka toimii yhdessä muiden samaa protokollaa tukevien palveluiden kanssa. Rochko perusti kustomoidun keskustelufoorumin, jonka yritti turhaan muutta federoituvaksi. Vaikka federoitu foorumi ei tuolloin toteutunut, Rohkolle ajatteli yhä, ettei yhteisö- ja kommunkointipalveluiden pitäisi olla niin sanottuja "aidattuja puutarhoja". Federoitua foorumiaan varten hän hankki zeonfederated.com-domainin, jota hän käyttää henkilökohtaisena domaininaan.
Mastodon ja MastodonSocial.
Vuonna 2016 Rochko alkoi kehittää Mastodon-ohjelmistopakettia. Hän julkaisi sen lokakuun alussa 2016, suoritettuaan tietojenkäsittelytieteen kandidaatin tutkinnon Jenan yliopistossa. Ohjelmistopakettiin kuului tuolloin Mastodon-palvelinohjelmisto sekä asiakasohjelmistoksi Mastodon-Web-sovellus. Samana vuonna hän otti käyttöön ensimmäisen ohjelmistopaketin komponentteja käyttävän yhteisöpalvelun, MastodonSocialin. Hän oli aluksi miettinyt, että osallistuisi GNU Social -palvelinohjelmiston kehitykseen, mutta päätyi kuitenkin luomaan Mastodonin tyhjästä.
Vuonna 2017 Mastodon-ohjelmistopaketin komponenteissa siirrytiin ActivityPub-protokollaan. Aiemmin käytetyn OStatus-protokollan tuki säilytettiin väliaikaisesti, ja se poistettiin myöhemmin asteittain. Modernimpi ActivityPub-protokolla oli merkittävä parannus Mastodon-ohjelmistopakettiin ja se vakiinnutti paikkansa muissakin vastaavissa ohjelmistoissa. Rochko piti ActivityPubia tulevaisuuden protokollana.
Yksi tärkeä syy Mastodonin kehittämiseen Rochkolle on ollut se, etteivät Twitter tai Reddit toimineet tarpeeksi viharyhmiä vastaan. Alkuperäisen mastodon.social-palvelimen sääntönä oli "ei natseja". Vuonna 2019 Rochko esitteli Mastodon Server Covenant -säännöstön. Jokaisen yhteisöön liittyvän palvelimen pitää aktiivisesti moderoida rasismia, seksismiä, homofobiaa ja transfobiaa vastaan. MastodonSocialin verkosto onkin turvallinen tila, jossa ei sallita valkoista ylivaltaa, antisemitismiä tai transfobiaa kuten muualla Internetissä.
Vuonna 2021 Rochko perusti Mastodon-projektin taakse yleishyödyllisen osakeyhtiön, Mastodon gGmbH:n. Mastodon-ohjelmiston kehitystä jatketaan organisaation alla, joka toimii myös projektin oikeushenkilönä. Organisaation omistukseen. Lisäksi Rochkon aiemmin omistamat MastodonSocial ja MastodonOnline-yhteisöpalvelut siirretiin organisaation omistukseen. Rochko alkoi työskennellä organisaation työntekijänä.
Vuosina 2021-2022 Mastodon-ohjelmistopakettiin lisättiin komponenteiksi iOS ja Android-asiakasohjelmat.
Rochkon seuraajana Mastodonin johdossa aloitti marraskuussa 2025 Felix Hlatky.
Yksityiselämä.
Rochko asui lapsena Venäjällä, josta muutti 11-vuotiaana Saksaan. Nykyisin hän asuu Jenassa, Thüringenissä.